  Григорий Фомин Майя Бывальцева 25-тӥ оштолэзьысен 5-тӥ инвожоозь Удмуртиын чорыганы лэзьымтэ. Со чорыг мызь лэзьыны кутскемен герӟаськемын, ивортӥз элькунысь инкуазь узырлыкъёсъя но инкуазез утёнъя министерстволэн пресс-службаез. Чорыг мызямтэ интыын ярдурысен гинэ пукыё яке ву пыдсысь кутылон одӥг визнанэн чорыганы яра, одӥг адямилэн кыклэсь трос курикез мед луы. Кам шурлэн кык люкетаз визнаны чик уг яра: – Каракулино ёросын шурлэн бурпал ярдураз Буториха шур усён дорысен Партизаны гуртозь; – Сарапул ёросын карысь чугун сюрес выж дорысь 500 метр уллапаласысеныз Межная гуртозь. Озьы ик чорыг мызян вакытэ шуръёстыӥ моторен пичи пыжъёсын уяны уг яра. Чорыган куронъёсты тӥям понна штрафъёс чакламын: нмиаз адямиослы – 2-5 сюрс манет; интыуж (должнотной) муртлы – 20-30 сюрс манет; юридик огазеяськонъёслы – 100-200 сюрс манет. Чорыг мызян интыын, отчы мынон ву сюресъёс вылын яке нимысьтыз утиськись инкуазь интывылъёсын чорган понна уголовной кылкутон улэ кыскозы. Тегъёс: Удмуртия инкуазь Инкуазьузырлыкъяминистерство чорыган Кама Каракулино Сарапул  